MediaWiki:Translate-fs-target-text/ksh

Onse Jlöckwonsch! Jez kanns De et Övversäze aanfange

Lohß Desch nit jäk maache, wann dat eets ens jet fresch un onövversseschlesch schingk. Op dä Sigg met dä Leß met de Projäkte kanns Der enne Övverbleck holle, woh De jäz övverall jet zoh beidraare kanns met Dinge Övversäzonge. De miehßte Projäkte han en koote Sigg övver dat Projäk, woh ene Lengk „Translate this project“ drop es. Dä brengk Desch op en Leß met alle Täxte un Nohreeschte för dat Projäk, di noch nit övversaz sin. Et jitt och en Leß met alle Jroppe vun Täxte un Nohreeschte un de Zahle dohzoh.

Wann De meins, dat De noch jät mieh wesse mööts, ih dat De mem Övversäze aanfängks, jangk en de öff jeschtallte Frohre dorsch. Onjlöcklesch es, uns Dokemäntazjuhn künnt ald ens övverhollt sin. Wann De jät donn wells, wat De nit esu eifach henkriß wie et sin sullt, dann bes nit bang un donn op dä Sigg „Support“ donoh frohre.

Do kanns och met Dinge Kollehje, di de sellve Schprohche övversäze wi Do, övver de Pooz-Sigg för Ding Schprohch ier Klaafsigg zosamme kumme. Wann De dat noch nit jedonn häs, donn Ding Schprohch för de Bovverflääsch vum Wiki op di Schprohch ensthälle, woh de noh övversäze wells, domet et Wiki Der de beß zopaß Lengks automattesch aanzeije kann.